Les oficines del S.A.I.C. canvien l'horari del gestor de cues
30 de gener 2019

![](/media/fzap0vfu/44_c_saic.jpg)  
  

  

Les oficines del Servei d'Atenció i Informació al Ciutadà (S.A.I.C.) de Port de Sagunt i Sagunt han canviat l'horari del gestor de cues perquè siga possible expedir un número d'atenció al públic des de les 8.30 hores fins a les 16 hores, de dilluns a dijous, així com des de les 8.30 hores fins a les 14 hores, els divendres.

  

La implantació de l'administració electrònica en l'àmbit corporatiu, a través de la plataforma Sedipualb@, incidix directament en les labors de registre que es duen a terme des del S.A.I.C. Com a conseqüència d'estos canvis, el Departament assumix les funcions d'oficina d'assistència en matèria de registre d'acord amb l'article 16.5 de la Llei 39/2015.

  

Este mandat legal obliga a la digitalització de la sol·licitud i de tots aquells documents que acompanyen a esta, i que són aportats de manera presencial pels ciutadans, per al seu registre.

  

Per això, els temps d'atenció del S.A.I.C, en el que a este tipus de tràmits es referix, s'han vist considerablement dilatats com a conseqüència d'esta digitalització.

  

Així mateix, la implantació de l'eina Sedipualb@ facilita i promou el dret dels ciutadans a relacionar-se amb l'Ajuntament a través de mitjans electrònics. Amb la posada en marxa de la plataforma s'han incrementat el nombre de registres d'entrada de la seu electrònica municipal, és a dir, aquells presentats pels interessats de forma telemàtica i no presencial, per mitjà d'un certificat de signatura electrònica.

  

La integració d'una tramitació completament digital de les labors administratives de registre, respectant la qualitat en l'atenció del servei, suposa afrontar una sèrie de canvis que afecten la gestió d'este. A causa dels majors temps que precisen ara tant l'atenció presencial, com aquella telemàtica a través de la seu electrònica, es fa necessària la modificació del gestor de cues.​

*   [](http://www.facebook.com/sharer.php?u=https://aytosagunto.es/va/actualitat/les-oficines-del-s-a-i-c-canvien-l-horari-del-gestor-de-cues/ "Facebook")
*   [](http://twitter.com/share?url=https://aytosagunto.es/va/actualitat/les-oficines-del-s-a-i-c-canvien-l-horari-del-gestor-de-cues/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-oficines-del-s-a-i-c-canvien-l-horari-del-gestor-de-cues/ "Linked In")
*   [](mailto:?body=https://aytosagunto.es/va/actualitat/les-oficines-del-s-a-i-c-canvien-l-horari-del-gestor-de-cues/)